
Összehasonlító földrajzi vizsgálatok a virtuális térben; Arundhati Roy és Salman Rushdie India-képének összevetése

Kulcsszavak: India; szépirodalmi terek; virtuális terek;
A dolgozatomban India példáján keresztül a regényekben megjelenő térhálózatok szerepét elemeztem, regionális fölrajzi kapcsolataik és narratív jelentésük alapján. A kutatás során négy, nemzetközileg is elismert indiai regényt vizsgáltam: Arundhati Roy Az Apró Dolgok Istene és A Felhőtlen Boldogság Minisztériuma; valamint Salman Rushdie Az Éjfél Gyermekei és A Sátáni Versek című műveit. A regények központi témái között szerepel a településföldrajz, a posztkolonializmus, a vallásföldrajz és a geopolitika is. A kirajzolódó térszerkezetet térképek formájában is illusztráltam. A részletesen vizsgált helyszínek között szerepel Mumbai, a Kasmír-völgy, Delhi, egy keralai falu, a gyarmati múlt tükrében London, valamint az Arab-félsziget is. A szövegek virtuális terei képesek egy-egy terület kulturális, természeti és társadalmi jellemzőinek megjelenítésére, azonban mindig szubjektívek és bizonytalanok maradnak.



